**Årsmøte 2022 Telenor Kulturforening**

Fornebu 23 mars 2023 kl. 1730

**Saksliste:**

1. Godkjenning av innkalling og saksliste

2. Valg av ordstyrer

3. Valg av referent og to til å undertegne protokollen

4. Årsberetning for 2022

5. Regnskap for 2022

6. Innkomne forslag

7. Budsjett for 2023

8. Valg

- Styre

- Revisor

- Valgkomite

Velkommen til årsmøtet 2022. Møtet gjennomføres torsdag 23 mars på Telenor Fornebu. Møterom informeres senere. Årsmøtet er gratis og kun for medlemmer. Av hensyn til matbestilling ber vi om at de som ønsker å delta melder seg på.

Årsmøtet er fysisk, og det er i utgangspunktet ikke åpnet for nett-deltakelse.

For de som kommer med bil er det anledning å parkere i parkeringsanlegget. Dette er ikke lenger avgiftsfritt etter arbeidstid.

Innkomne forslag må være styret i hende senest 14 dager før årsmøtet.

Styret vil fremme forslag om at årskontingenten for neste år (2024) blir uforandret på 250 kr.

Etter årsmøtet blir det mat og drikke.

Merk tidspunkt!

Kl. 1600 Årets kulturelle innslag blir et foredrag om mobiltelefoniens historie ved Hans Myhre. Fra å være et supplement for fasttelefon beregnet på sjåfører og travle forretningsfolk, er mobiltelefonen i dag den sentrale kommunikasjonsformen både på tale, bilde og nett. Hans har vært med på hele reisen, og vært en sentral aktør i innføring av de fleste generasjoner mobiltelefoni. I tillegg til faglig tyngde har han også en livlig kommunikasjonsform. Et foredrag av Hans Myhre vil man huske.